Kurosava Akira

Akira Kurosava ( Kurosava Akira; sünd. 23. keväz'ku 1910, Tokio, Japonijan imperii — kol. 6. sügüz'ku 1998, Setagai, Tokio, Japonii) oli tutab japonine režissör, scenarist, fil'miden prodüser. Lahjoitud nevondkundaližel Rahvahiden kožundan ordenal (1991).

Pästi 30 znamasišt fil'mad 57-voččes kar'jeras (1936−1993), neniden fil'miden enambust lugetas mail'man kinon klassikaks. Sai kaks' «Oskar»-arvlahjad parahimas verazkel'žes fil'mas: 1951 vodes («Rašömon») da 1975 vodes (venäkel'ne «Dersu Uzala»). Oli tetab mail'mas enamba, mi Japonijas. Läheni Päivnouzmman i Päivlaskmman veroid toštmatomiš fil'miš, erased süžetad oma sätud mail'man literaturan klassižiden kirjoiden mödhe (Dostojevskijan «Idiot», Lev Tolstoin «Ivan Il'jičan surm», Gor'kijan «Pohjas»-pjes, Šekspiran «Makbet» i «Lir-kunigaz»).

Oli sündnu Tokioho, Isamu da Šima Kurosavan kanzha, oli norembaižen kahesan lapsen keskes. Ozuti čomamahton mahtoid noressai, pirdi kuvid. Vl 1945 naiži, japonine Joko Jaguči-aktris oli hänen ak, elihe ühtes hänen surmhasai vl 1985. Sünduihe kaks' last.

 Valitud fil'mografii 
 «Dzüdon genii» ( Sugata sansiro:, 1943)
 «Koditoi ižakoir» (野良犬 Nora inu, 1949)
 «Rašömon» (羅生門 Rasö:mon, 1950)
 «Idiot» (白痴 Hakuči, 1951)
 «Eläda» (生きる Ikiru, 1952)
 «Verev tron» (蜘蛛巣城 Kumonosu dzö: «häpein pezan zamk», 1957)
 «Koume pahatukad peittud lidnuses» (隠し砦の三悪人 Kakusi toride-no san akunin, 1958)
 «Pahad mehed magadas tünäs» (悪い奴ほどよく眠る Varui jacu hodo joku nemuru, 1960), vai «Käredad mehed jädas elegiš» nevondkundaližiš kinoteatriš
 «Rusked bard» (赤ひげ Akahige, 1965)
 «Dersu Uzala» (デルス・ウザーラ Derusu Udza:ra, 1975)
 «Sodamehen kuvahaine» (影武者 Kagemusä «sodamez'-kuvahaine», 1980)
 «Elokun rapsodii» (八月の狂詩曲 Hačigacu-no rapusodi, 1991)
 «Völ ei» (まあだだよ Ma:dadajo, 1993)

 Homaičendad 

Kategorii:Japonijan režissörad
Kategorii:Japonijan prodüserad
Kategorii:Japonijan scenaristad
Kategorii:Kinoscenaristad
Kategorii:Prodüserad kirjamišton mödhe
Kategorii:Režissörad kirjamišton mödhe
Kategorii:Scenaristad kirjamišton mödhe
Kategorii:Personalijad kirjamišton mödhe
Kategorii:Sündnuded Tokioho
Kategorii:Kolnuded Tokios